CELEX: 22004D0137
Language: sk
Date: 2004-09-24 00:00:00
Title: Rozhodnutie Spoločného výboru EHP č. 137/2004 z 24. septembra 2004, ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

10.3.2005   
            
            
               SK
            
            
               Úradný vestník Európskej únie
            
            
               L 64/80
            
         
      ROZHODNUTIE SPOLOČNÉHO VÝBORU EHP
   
   č. 137/2004
   z 24. septembra 2004,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len dohoda), najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 90/2004 z 8. júna 2004 (1).
            
         
               (2)
            
            
               Rozhodnutie Európskeho parlamentu a Rady č. 1230/2003/ES z 26. júna 2003, ktorým sa prijíma viacročný program akcií v oblasti energetiky: „Inteligentná energia — Európa“ (2003/2006) (2), bolo zahrnuté do dohody rozhodnutím Spoločného výboru EHP č. 164/2003 zo 7. novembra 2003 (3).
            
         
               (3)
            
            
               Je vhodné rozšíriť spoluprácu zmluvných strán dohody s cieľom obsiahnuť špecifickú oblasť programu „COOPENER“ a činnosti uskutočňované v jej rámci.
            
         
               (4)
            
            
               Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať od 1. januára 2005,
            
         ROZHODOL TAKTO:
   Článok 1
   V odseku 2e článku 14 protokolu 31 k dohode sa vkladá táto zarážka:
   
               „—
            
            
               Od 1. januára 2005 sa štáty EZVO zúčastňujú na spolupráci v špecifickej oblasti ‚COOPENER‘ a činnostiach uskutočňovaných v jej rámci v programe Spoločenstva uvedenom v odseku 5 písm. g).“
            
         Článok 2
   Toto rozhodnutie nadobúda účinnosť 25. septembra 2004 pod podmienkou, že Spoločnému výboru EHP boli zaslané všetky oznámenia podľa článku 103 ods. 1 dohody (4).
   Uplatňuje sa od 1. januára 2005.
   Článok 3
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 24. septembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 349, 25.11.2004, s. 52.
   
      (2)  Ú. v. EÚ L 176, 15.7.2003, s. 29.
   
      (3)  Ú. v. EÚ L 41, 12.2.2004, s. 67.
   
      (4)  Sú uvedené ústavné požiadavky.